GULF โชว์ 9 เดือนกวาดกำไร 4 พันลบ.โตทะลัก 61% รับรายได้ขายไฟฟ้าพุ่งกระฉูด
GULF โชว์ 9 เดือนกวาดกำไร 4 พันลบ.โตทะลัก 61% รับรายได้ขายไฟฟ้าพุ่งกระฉูด
GULF โชว์ 9 เดือนกวาดกำไร 4 พันลบ.โตทะลัก 61% รับรายได้ขายไฟฟ้าพุ่งกระฉูด
13 พ.ย. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)  หรือ GULF รายงานผลการดำเนินงานประจำไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

ทั้งนี้ บริษัทมีรายได้จากการขายและบริการเพิ่มขึ้นร้อยละ 16.7% จากไตรมาสก่อน จาก 7,144.1 ล้านบาทในไตรมาส 2/62 เป็น 8,337.7 ล้านบาทในไตรมาส 3/62 จากการรับรู้ยอดขายเต็มไตรมาสของโรงไฟฟ้า SPP ทั้ง 12 โครงการในกลุ่ม GMP เทียบกับ 11 โครงการในไตรมาส 2/62
โดยโรงไฟฟ้าทั้ง 12 โครงการสามารถขายไฟฟ้ากับ กฟผ. และกลุ่มลูกค้าอุตสาหกรรมได้สูงขึ้นถึง 19.7% และ 9.1% ตามลำดับ เมื่อเทียบกับในไตรมาสที่ผ่านมาด้วยเช่นกัน ซึ่งในส่วนของ กฟผ. นั้นปรับตัวสูงขึ้นอย่างมีนัยสำคัญจากไตรมาสก่อน เนื่องจาก กฟผ. กลับมาซื้อไฟฟ้าในกลุ่มโรงไฟฟ้าที่อยู่ในจังหวัดระยองในไตรมาส 3/62 มากขึ้นเพื่อชดเชยผลกระทบต่อกลุ่มโรงไฟฟ้าในจังหวัดระยองจากการปรับปรุงสายส่งขนาด 500 กิโลโวลต์เป็นเวลา 37 วัน ในไตรมาสที่ผ่านมา (ปลายเดือนพฤษภาคมถึงสิ้นเดือนมิถุนายน 2562)
ด้านรายได้จากการขายและบริการเพิ่มขึ้นร้อยละ 87.0% จากปีก่อนจาก 4,458.3 ล้านบาทในไตรมาส 3/61 เป็น 8,337.7 ล้านบาท ในไตรมาส 3/62 จากการรับรู้รายได้ของโครงการโรงไฟฟ้า SPP จำนวน 12 โครงการภายใต้กลุ่ม GMP ซึ่งทยอยเปิดดำเนินการเชิงพาณิชย์ระหว่างปี 2560 ถึงไตรมาส 3/62
ประกอบกับการรับรู้ รายได้จากโครงการโรงไฟฟ้าพลังงานแสงอาทิตย์ TTCIZ-02 ขนาด 50.0 เมกะวัตต์ ในประเทศเวียดนามที่เปิดดำเนินการเชิงพาณิชย์ไปในวันที่ 19 เมษายน 2562 เทียบกับการรับรู้รายได้เพียง 7 โครงการในไตรมาส 3/61 ทั้งนี้ โครงการโรงไฟฟ้า SPP ที่ทยอยเปิดดำเนินการในช่วงสามปีที่ผ่านมาก็สามารถขยายฐานลูกค้าอุตสาหกรรมและมีปริมาณการขายไฟฟ้าและไอน้ำมากขึ้นตามลำดับด้วยเช่นกัน (โดยเฉลี่ยประมาณ 8% – 10% ต่อโครงการ)
ขณะเดียวกัน Core profit เพิ่มขึ้น 32.2% จากปีก่อน จาก 754.1 ล้านบาทในไตรมาส 3/61 เป็น 996.6 ล้านบาทในไตรมาส 3/62 สาเหตุหลักมาจากผลประกอบการของกลุ่ม GMP ที่เติบโตขึ้นถึง 263.4% จากปีก่อน จากการเปิดดำเนินการของโครงการโรงไฟฟ้า SPP 12โครงการเทียบกับ 7โครงการในไตรมาส 3 ของปี 2561 ประกอบการรับรู้ผลกำไรจากโครงการพลังงานแสงอาทิตย์ในประเทศเวียดนามในไตรมาส 3/62 ซึ่งโครงการดังกล่าวยังอยู่ระหว่างก่อสร้างในไตรมาสเดียวกันของปีก่อน